Idriz Demirović
<s>Idriz ef.</s><s>Demirović (također: Idris ef.</s><s>Demirović; Ulcinj, 14. marta 1947.), crnogorski je teolog  albanskog porijekla.</s><s>Autor je najpoznatije Sufare: uvoda u kur'ansko pismo, početnice za učenje arapskog pisma u mektebu, na bosanskom i albanskom jeziku.</s>

<s>Biografija 
Idriz Demirović je rođen 1947. godine u Kravarima, Ulcinj.</s><s>Osnovnu školu završio je u Vladimiru, a medresu u Prištini, gdje je i diplomirao na Filozofskom fakultetu, na odsjeku orjentalistike.</s><s>Postdiplomske studije je pohađao na Intersveučilišnom centru u Dubrovniku, na odsjeku za kulturnu historiju Mediterana, a magistrirao je u Zagrebu.</s><s>Godine 1969. postavljen je za imama u Dobrim Vodama, gdje je služio do premještaja za imama Omerbašića džamije u Starom  Baru i vjersko-prosvjetnog referenta toga medžlisa Islamske zajednice.</s><s>Na zasjedanju Vrhovnog sabora  Islamske zajednice u SFR Jugoslaviji, održanom 24. maja 1976. godine, izabran je za predsjednika Starješinstva Islamske zajednice u Crnoj Gori, sa neograničenim mandatom.</s>

<s>Od 1988. do 1992. godine bio je predsjednik Vrhovnog sabora Islamske zajednice u SFR Jugoslaviji.</s><s>Za vrijeme njegovog predsjedavanja Vrhovnim saborom, tačnije 1990. godine, ovaj najviši zakonodavni organ ondašnje Islamske zajednice usvojio je novi Ustav Islamske zajednice u SFR Jugoslaviji, kojim je, pored ostalog, predsjednicima mešihata ograničen mandat na četiri godine sa mogućnošću još jednog reizbora.</s><s>Na toj dužnosti je ostao sve do 1994. odnosno do usvajanja Ustava Islamske zajednice u Crnoj Gori.</s><s>Tragičnim raspadom Jugoslavije, Sabor Islamske zajednice u Crnoj Gori, 16. oktobra 1994. godine donio je svoj Ustav Islamske zajednice kojim je potvrđen  kontinuitet Islamske zajednice Crne Gore, zadržavajući duhovno jedinstvo sa činiocima državne zajednice, ali i sopstvenim nasljeđem koje je ustanovljeno Ustavom Knjaževine Crne Gore iz 1905. godine.</s><s>Za prvog reisa Islamske zajednice u Crnoj Gori izabran je Idriz ef.</s><s>Demirović.</s><s>Njegov doprinos do penzionisanja septembra 2003. godine, posebno se ogledao u obnovi džamija i jačanju Islamske zajednice u Crnoj Gori sa mladim kadrovima sa kojima je inicirao i  relizirao ideju da se u Crnoj Gori gradi medresa.</s><s>Kamen temeljac za obrazovnu ustanovu Mehmed Fatih u Milješu postavljen je 21. maja 2000.godine.</s>

<s>Autor je Sufare: uvoda u kur'ansko pismo, početnice za učenje arapskog pisma u mektebu, na bosanskom i albanskom jeziku, te niza drugih naučnih radova objavljenih u crnogorskim i inostranim časopisima.</s>

<s>Bibliografija 
 Sufara: uvod u kur'ansko pismo (Sarajevo, 1978)</s>

<s>Reference</s>

<s>Spoljašnje veze 
 Mr Idriz ef.</s><s>Demirović, mudrac u teškom zemanu</s>

<s>Imami</s>

